
Број: 073-10-3034/2023-08						Датум: 31.8.2023. године 

П Р Е Г Л Е Д
активности Службе Повереника за информације од јавног значаја
и заштиту података о личности у августу 2023. године 

I.  Статистика предмета   

У августу 2023. године, Служба Повереника је примила укупно 2.977 предмета и то:    

1. 2.330 предмета у вези са приступом информацијама,
1. 423 предметa у вези са заштитом података о личности, 
1. 127 предмета који се односио на обe области деловања и рад Службе Повереника,
1. 97 предмета који се односе на процесуирање прекршаја у обе области деловања Повереника.

Број решених предмета током овог месеца је укупно 1.046 (674 - приступ информацијама, 204 - заштита података, 66 - процесуирање прекршаја, 102 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остваренo је 2.087 контакатa ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решена је 561 жалба, од чега је 47 жалби изјављено на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 22 мишљења о примени Закона о слободном приступу информацијама од јавног значаја,
· 27 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· 3 предлога за управно извршење, 3 су обустављена. У оквиру ових предмета донете су још и следеће мере: 23 решења о дозволи извршења,
· Одговорено је на 6 представки,
· Обрађен је 21 предмет који се односио на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада,
· 34 одговора Управном суду поводом управног спора.


Од укупно решене 561 жалбе, 137 жалби је било неосноване или са формалним недостацима, па су по њима донете следеће одлуке:

· 113 решења о одбијању жалби као неоснованих, 
· 24 је одбачено из формалних разлога.

Преостале 424 жалбе које су биле основане, Повереник је решио на следећи начин:
 
· у 108 предмета наложио је органу власти да поступи по захтеву и омогући приступ траженој информацији, 
· у 17 предмета поништио је решење органа власти и наложио органу власти да поступи по захтеву тражиоца, па је у овим предметима донето 15 решења, док су 2 спојена приликом решавања,
· 1 решење је поништено,
· у 79 предметa наложено је поступање по захтеву, 
· у 79 предмета поништио је одлуку органа власти и предмет вратио на поновни поступак, 
· у 105 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, па је у овим предметима донето 102 решења, док су 3 спојена приликом решавања,
· у 32 предметa обустављено је даље вођење поступка, јер је жалилац одустао од жалбе, 
· 3 решења у вези са накнадом трошкова поступка по жалби, у 3 случаја се орган власти обавезује да накнади трошкове поступка по жалби.


Б. Област заштите података о личности


1. Дато је 18 мишљења у вези са заштитом података о личности;
1. Решено је 11 притужби због повреде права, на следећи начин: 5 решења којима се налаже поступање по захтеву, 3 решења којима се притужба одбија као неоснована, 1 решење којима се притужба одбацује због формалних разлога и 2 решења о обустави поступка;
1. Окончано је 29 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 3 корективне мере којима је изрекао 3 мере опомене руковаоцу, 2 захтева за писано изјашњење, 11 обавештења о предстојећем инспекцијском надзору и 14 одговора подносиоцима представке поводом којих је покренут инспекцијски надзор; 
1. Дато је 5 одговора на тужбе;
1. Одговорено је на 30 представки у вези са заштитом података о личности;
1. Обрађено је 60 евиденција о лицима за заштиту података о личности;
1. Обрађено је 1 контролна листа;
1. Обрађена су 2 обавештења о повреди података о личности; 
1. Обрађено је 48  предмета из области унапређења заштите и превентиве.

В. Предмети који се односе на процесуирање прекршаја 

· Поднето је 11 захтева за покретање прекршајног поступка због кршења одредби ЗСПИЈЗ, а у 9 предмета је утврђено да нема прекршаја,
· Издато је 33 прекршајна налога, а у 2 предмета је утврђено да нема прекршаја,
· У 11 случајева је странка упућена да се обрати Управној инспекцији.


Г. Предмети који се односе на обе области деловања и рад Службе Повереника

· 16 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· поступљено је по 17 захтева за информацијама од Повереника, 
· 5 захтева у вези са информацијама о предмету,
· 15 из области домаће и међународне сарадње, 
· 4 саопштења за јавност,
· 14 извештаја,
· 30 остало,
· 1 иницијатива.

II. Друге активности и догађаји 

Конференције/догађаји


Повереник

· Дана 1. августа 2023. године Повереник Милан Мариновић и заменица Повереника Сања Унковић примили су извршну директорку Електромреже Србије Тамару Црвеницу. На састанку су разматрани различити аспекти примене Закона о слободном приступу информацијама од јавног значаја;
· Повереник Милан Мариновић и заменица Повереника Сања Унковић одржали су  14. августа 2023. године састанак са начелником Управе саобраћајне полиције Славишом Лакићевићем о правним аспектима намераваног увођења камера за униформе полицијских службеника;
· Дана 15. августа 2023. године Повереник Милан Мариновић, заменица Повереника Сања Унковић и руководилица Сектора за жалбе и извршења у области приступа информацијама Славољупка Павловић одржали су састанак са министарком здравља проф. др Даницом Грујичић и њеним сарадницима, на коме су разматрани проблеми злоупотребе права на приступ информацијама од јавног значаја са којим се суочавају многе здравствене установе,
· Повереник Милан Мариновић и заменица Повереника Сања Унковић одржали су дана 18. августа 2023. године састанак са Светланом Јовановић, вишом саветницом при Кабинету председнице Владе Републике Србије и Јеленом Бојовић, директорком Центра за четврту индустријску револуцију. На састанку су разматрани правни аспекти имплементације јединственог електронског здравственог картона;
· Повереник Милан Мариновић, заменица Повереника Сања Унковић, руководилица Сектора за жалбе и извршења у области приступа информацијама Славољупка Павловић и руководилица Сектора за хармонизацију прописа и нормативне послове Лела Рудић разговарали су дана 24. августа 2023. године у Министарству правде са министарком правде Мајом Поповић и њеним сарадницима о усвајању Стратегије заштите података о личности за период од 2023. до 2030. године, изменама и допунама Закона о заштити података о личности и начинима за спречавање све бројнијих злоупотреба права на приступ информацијама од јавног значаја;
· Дана 24. августа 2023. године Повереник Милан Мариновић и заменица Повереника Сања Унковић одржали су састанак са министарком за бригу о породици и демографију проф. др Даријом Кисић и њеним сарадницима, на коме су разматрани актуелни проблеми злоупотребе права на слободан приступ информацијама од јавног значаја;
· Повереник Милан Мариновић и заменица Повереника Сања Унковић присуствовали су дана 26. августа 2023. године свечаном отварању 53. Филмских сусрета у Нишу. Свечаности су присуствовале бројне званице из културног и јавног живота Републике Србије;
· Дана 28. августа 2023. године Повереник Милан Мариновић, заменица Повереника Сања Унковић, руководилица Сектора за жалбе и извршења у области приступа информацијама Славољупка Павловић и руководилица Сектора за хармонизацију прописа и нормативне послове Лела Рудић одржали су састанак са министром државне управе и локалне самоуправе др Александром Мартиновићем и његовим сарадницима. На састанку је разматрано актуелно стање у области слободног приступа информацијама од јавног значаја са посебним освртом на све учесталије злоупотребе овог права и потребом за изменама и допунама Закона о слободном приступу информацијама од јавног значаја;
· Повереник Милан Мариновић одржао је 31. августа 2023. године састанак са представницима Министарства за рад, запошљавање, борачка и социјална питања, Канцеларије за Косово и Метохију и представницима центара за социјални рад са Косова и Метохије. На састанку је разматрана актуелна проблематика злоупотребе права на слободан приступ информацијама од јавног значаја;
· Дана 31. августа 2023. године Повереник Милан Мариновић присуствовао је опроштајном пријему организованом у седишту мисије Савета Европе у Београду у част одлазећег шефа мисије г. Тобиаса Флесенкемпера. Повереник се захвалио г. Флесенкемперу на успешној дугогодишњој сарадњи и пожелео му много успеха у даљем раду;
· Повереник и његови сарадници су током месеца августа 2023. године гостовали у информативним програмима електронских медија и дали изјаве за неколико штампаних медија (укључујући дневни лист Политика, Буџетски понедељак, ТВ Коперникус, Euronews, Портал Одговор), у вези са актуелним питањима која се тичу заштите података о личности и права на приступ информацијама од јавног значаја.

Међународна сарадња


· Европски одбор за заштиту података (EDPB)  је 2.8.2023.године одржао 83. пленарну седницу. На седници је EDPB  донео обавезујућу одлуку о решавању спора насталог поводом нацрта одлуке ирског надзорног  органа на заштиту података у вези са предметом који се односи на обраду података путем TikTok  апликације.

Европске интеграције

· Дана 4.8.2023. године в.д. помоћника генералног секретара је учествовала на састанку Координационог тела за спровођење ревидираног Акционог плана за поглавље 23: правосуђе и основна права. Тема састанка је била предлог нове методологије извештавања који ће се конкретизовати до краја године. Такође дате су и препоруке члановима Координационог тела  о даљим активностима у вези са кашњењем у извештавању.

